**Cu privire la modificarea Hotărârii Guvernului nr. 815 din 02 august 2005 cu privire la regularizarea traficului de mărfuri și servicii ce constituie obiectul activității de comerț exterior a agenților economici din regiunea transnistreană, precum și furnizarea de către aceștia a rețelelor și a serviciilor de comunicații electronice**

**------------------------------------------------------------**

În temeiul art. 5 lit. b) din Legea nr. 136/2017 cu privire la Guvern (Monitorul Oficial al Republicii Moldova, 2017, nr. 252, art. 412), cu modificările ulterioare, Guvernul **HOTĂRĂȘTE**:

**1.** Hotărârea Guvernului nr. 815/2005 cu privire la regularizarea traficului de mărfuri și servicii ce constituie obiectul activității de comerț exterior a agenților economici din regiunea transnistreană, precum și furnizarea de către aceștia a rețelelor și a serviciilor de comunicații electronice (Monitorul Oficial al Republicii Moldova, 2005, nr. 104-106, art. 859), cu modificările ulterioare, se modifică după cum urmează:

Pct. 41 devine pct. 42 , iar pct. 41 va avea următorul conținut:

*„41 Pentru licențierea activităților din sectoarele energetice, agenții economici din regiunea transnistreană vor depune la autoritatea emitentă extrasul din Registrul de stat privind înscrierea provizorie, eliberat de Agenția Servicii Publice, o cerere de modelul stabilit la care anexează după caz dovezile privind dotarea tehnică necesară desfășurării activității licențiate și dispunerea de personal calificat. Valabilitatea licențelor pentru activitățile din sectoarele energetice se eliberează pe un termen de 6 luni cu posibilitatea primirii unei noi licențe la expirarea termenului de valabilitate a celei precedente.”*

**2.** Controlul asupra executării prezentei hotărârii se pune în sarcina Ministerului Energiei.

**3.** Prezenta hotărâre intră în vigoare la data publicării în Monitorul Oficial al Republicii Moldova.

**Prim-ministru DORIN RECEAN**

Contrasemnează:

Viceprim-ministru,

ministrul dezvoltării

economice și digitalizării Dumitru ALAIBA

Ministrul energiei Victor Parlicov

Ministrul finanțelor Petru Rotaru

Ministrul justiției Veronica Mihailov-Moraru

Vizează:

Secretar general al Guvernului Artur MIJA

Aprobată în ședința Guvernului

din